text: [{"text_idx": "#000002", "text": "Dhukkuba kale yoo jennu dhukkuboonni kalee hedduun kan ka\u2019umsaan, mallattoon, yaalaanis wal hin fakkaanne hedduun waan jiraniif altokkotti hundaibsuun hin danda\u2019amu. Kanaaf dabaree dabareedhaan akkan isin biraan ga\u2019u hin shakku. Har\u2019aaf garuu kanan xiyyeeffadhe cirracha kalee (renal stone or renal culcli) kan jedhamu irratti.\nDhukkubni kun dhukkuba bal\u2019inaan hawaasa keessatti argamu yoo ta\u2019u 8.8% ummataa keessatti kan argamudha. Dhukkubni kun kalee irraa jalaqabee haga afuuffee fincaaniitti qaamota sirna fincaanii jiran (kidney, ureter, bladder) keessaa bakka tokkotti kan uumamudha."}, {"text_idx": "#000003", "text": "Dur yeroo ijoollummaa kiyyaa cirrachi xixiqqoon bishaan waliin seentee kan kale keessatti haftu natti fakkaata ture. Cirrachi kalee garuu kaluudhama keessatti walitti qabamuun kan uumamtuudha. Cirrachi kale kan uumamu sababaan isaa guutummaa guutuutti beekamuu baatus sababoonni akka ka\u2019umsaatti tarreeffaman: bishaan ga\u2019aa dhabuu, dhukkuba sukkaaraan qabamuu, furdachuu, nyaata prootinaan olka\u2019aa nyaachuu fi kkf. Cirrachi kun gosoota addaa addaa qabaatus dhibbaan inni namarraan gahu walfakkaataadha."}, {"text_idx": "#000004", "text": "Mallattoon dhukkuba kanaa bakka cirrachi jiru ( kalee, ujummoo fincaanii, afuuffee fincaanii) irratti hundaa\u2019ee mallattoo garaa garaa argisiisa. Yoo cirrachi kan kale keessatti kuufame ta\u2019e yeroo hedduu cinaacha keenya gama hubameen dhukkubbiin nutti dhaga\u2019ama. Dhukkubbiin kun waggoota hedduuf nurra turuu danda\u2019a. Cirrachi kalee keessatti kuufame kun osoo dhukkubbii nutti hin dhageessisiin waggoota dheeraaf taa\u2019uu illee ni danda\u2019a. Yoo kan ujummoo fincaanii (ureter) keessatti argamu ta\u2019e immoo dhukkubbii baay\u2019ee hamaa fi nama obsachiisuu hin dandeenye kan cinaacha keenyarraa ka\u2019ee gara qaama saalaa keenyaatti garmalee gadi waraanutu nutti dhaga\u2019ama. Cirrachoonni garmalee nama dhukkubsan warren hammaan xixiqqaa ta\u2019anidha. Cirrachi gurguddaa yeroo hedduu kalee keessaa ba\u2019ee gara ujummoo fincaanii qal\u2019oo kanaa waan hin dhufneef akkanatti nama hin dhukkubsu. Dhukkubbii irratti dabalee cirrachi kalee mallattoolee akka fincaan diimessuu yokaan dhiiga fincaa\u2019uu ni fida. Kunis cirrachi kun qaama fincaanii keenya yoo dhiigsu fiincaan waliin walmakee ba\u2019a."}, {"text_idx": "#000005", "text": "Cirrachi kalee yoo nama waliin ture ammuma nama keessa tureen miidhaa geessisaa deema. Yoo baay\u2019ee qaama keessa turee kan hin yaalamne ta\u2019e sadarkaa itti miidhamni kalee dudduuba deebi\u2019uu hin dandeenye irraan illee ga\u2019uu danda\u2019a. kun ammo yaaluun isaa rakkisaa waan ta\u2019eef mallattoolee akka: dhukkubii cinaachaa, dhiiga fincaa\u2019uu, mallattoolee infekshinii kale akka nyaanni oldeebi\u2019uu, qaamni gubuu, ammaa amma fincaa\u2019uu, fincaan garmalee nama gubuu, fincaan hammaan xiqqoo ta\u2019e fincaa\u2019uu yoo ofirratti arginu deemnee osoo kaleen keenya baay\u2019ee hin miidhamiin yaalamuu qabna."}, {"text_idx": "#000006", "text": "Yaaliin isaa yeroo hedduu baqaqsanii baasuudhaan kan geggeeffamu yoo ta\u2019u, akkuma teeknoloojiin fooyya\u2019aa deemeen osoo hin baqaqsiin xiyya garaagaraan dhakaa sana caccabsuudhaa akka ba\u2019u taasisuun illee danda\u2019amee jira."}, {"text_idx": "#000007", "text": "Bu\u2019aa baala muka ceekhaa qabu kana beeytuu laataa"}, {"text_idx": "#000008", "text": "Maaltu dhibee kanaaf nama saaxila? 1. Saalan dubara ta\u2019uu, 2. Furdina garmalee, 3. Ulfaa\u2019uu, 4. ..."}, {"text_idx": "#000021", "text": "kokeet: me faakii isaa but erga..."}]